EkBass/fiwiki-20250220-pages-articles huggingface dataset:
Karhiainen

Karhiainen (Ironweed) on vuonna 1987 ensi-iltansa saanut Héctor Babencon ohjaama draamaelokuva. Sen on käsikirjoittanut William Kennedy Pulitzer- palkitun samannimisen romaaninsa (1983, suomeksi 1984) pohjalta. Elokuvan pääosissa ovat Jack Nicholson ja Meryl Streep. ==Juoni== On vuosi 1938. Ikääntynyt, sairaalloinen pummi Fran Phelan (Nicholson) on palannut 22 vuoden jälkeen kotikaupunkiinsa, New Yorkin osavaltion Albanyyn, jossa hänen vanha heilansa ja ryyppykaverinsa Helen Archer (Streep) asuu. Fran Phelan oli kerran baseballin huippusyöttäjä ja Helen suosittu radiolaulaja. Fran katuu yhä sitä, miten pudotti poikavauvansa lattialle sillä seurauksella, että tämä menehtyi ja Fran päätti jättää perheensä. Fran menee nyt tapaamaan perhettään ja tapaa ensi kerran lapsenlapsensa. Sillä aikaa Helen vuokraa yhteisen huoneen itselleen ja Franille. Franin entinen vaimo, poika ja tytär antaisivat miehen jäädä luokseen, mutta Fran palaa kuitenkin Helenin luo. Hän löytää Helenin kuolleena vuokraamastaan asunnosta. Hän miettii hetken, jättää Helenille hellät hyvästit ja hyppää junan tavaravaunuun jatkaakseen kulkurielämäänsä., Plot summary. Viitattu 10.7.2015.Ironweed, Roger Ebert 12.2.1988, viitattu 10.7.2015. ==Vastaanotto== Streep sai roolisuorituksestaan parhaan naispääosan ja Nicholson parhaan miespääosan ehdokkuuden. == Näyttelijät == ==Lähteet== Luokka:Vuoden 1987 yhdysvaltalaiset elokuvat Luokka:Yhdysvaltalaiset draamaelokuvat Luokka:Päihdeaiheiset elokuvat Luokka:Elokuvat köyhyydestä
Chai

Chai (, ) on vuoden 1983 Israelin edustuskappale Eurovision laulukilpailussa. Laulu sai 136 pistettä ja sijoittui sillä toiseksi, kuusi pistettä voittaneen Luxemburgin Corinne Hermesin perässä. Kilpailu oli tiukka, sillä myös Ruotsin ja Jugoslavian edustajat olivat aivan tuntumassa. Voittaja Luxemburg sai kuusi kertaa täydet pisteet, Israel kahdesti, Ruotsi niin ikään kahdesti ja Jugoslavia viidesti. Ofra Hazan esityksestä pitivät eritoten Alankomaat ja Itävalta. Sen sijaan Turkilta ja Kyprokselta ei pisteitä herunut lainkaan. ==Lähteet== Luokka:Vuoden 1983 euroviisuedustuskappaleet Luokka:Israelin euroviisuedustuskappaleet
Naispaholainen

Naispaholainen (She-Devil) on vuonna 1989 ensi-iltansa saanut Susan Seidelmanin ohjaama musta komediaelokuva. Se perustuu Fay Weldonin romaaniin Naispaholaisen elämä ja rakkaudet vuodelta 1983. Elokuvan pääosissa ovat Meryl Streep, Roseanne Barr, Ed Begley, Jr., Linda Hunt ja Sylvia Miles. == Näyttelijät == ==Arvioita== Video-oppaassa vuodelta 1994 Asko Alanen luonnehtii elokuvaa viehkosti rullaavaksi hömppäviihteeksi ja antaa sille kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == * * Luokka:Vuoden 1989 yhdysvaltalaiset elokuvat Luokka:Yhdysvaltalaiset mustan komedian elokuvat Luokka:Susan Seidelmanin ohjaamat elokuvat
Terveisiä unelmien reunalta

Terveisiä unelmien reunalta (Postcards from the Edge) on vuonna 1990 ensi- iltansa saanut Mike Nicholsin ohjaama draamakomediaelokuva. Sen on käsikirjoittanut Carrie Fisher perustuen romaaniinsa Postcards from the Edge vuodelta 1987. Elokuvan pääosissa ovat Meryl Streep, Shirley MacLaine, Dennis Quaid, Gene Hackman ja Rob Reiner, ja siinä nähdään cameorooleja monilta muiltakin Hollywood-tähdiltä. Tarinassa elokuvabisneksessä toimivat äiti ja tytär selvittelevät keskinäistä suhdettaan huumeiden, studioiden ja miessuhteidensa keskellä. Meryl Streep palkittiin American Comedy Awards -gaalassa vuoden hauskimmasta naisroolista, ja myös MacLaine oli ehdolla palkintoon. Streep oli roolistaan myös Oscar-ehdokkaana, MacLaine Bafta- palkintoehdokkaana ja molemmat Golden Globe -ehdokkaina. Bafta-ehdokkuuksia saivat myös Carrie Fisher käsikirjoituksesta ja Carly Simon elokuvan musiikista. Meryl Streepin elokuvassa esittämän kappaleen ”I'm Checkin' Out” tekijä Shel Silverstein oli ehdolla Oscar- ja Golden Globe -palkinnon saajaksi.Awards, Author Study Shel Silverstein. Viitattu 17.11.2021.. == Näyttelijät == ==Arvioita== Video-oppaassa vuodelta 1994 Kati Sinisalo pitää elokuvan ivailusta Hollywood-maailmaa kohtaan ja antaa elokuvalle kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever vuodelta 2008 antaa elokuvalle kolme ja puoli tähteä neljästä.Postcards from the Edge, VideoHound’s Golden Movie Retriever. Gale, 2008. Haettu 11.11.2016 palvelusta HighBeam Research (vaatii tilauksen). ==Lähteet== == Aiheesta muualla == * * Luokka:Vuoden 1990 yhdysvaltalaiset elokuvat Luokka:Mike Nicholsin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset draamakomediaelokuvat Luokka:Columbia Picturesin elokuvat
Matkalla taivaaseen

Matkalla taivaaseen (Defending Your Life) on vuonna 1991 ensi-iltansa saanut Albert Brooksin ohjaama ja käsikirjoittama romanttinen fantasiakomediaelokuva. Sen pääosissa ovat Albert Brooks, Meryl Streep, Rip Torn, Lee Grant ja Buck Henry. == Näyttelijät == == Aiheesta muualla == * * Luokka:Vuoden 1991 yhdysvaltalaiset elokuvat Luokka:Yhdysvaltalaiset fantasiaelokuvat Luokka:Yhdysvaltalaiset romanttiset komediat
Henkien talo (elokuva)

Henkien talo (The House of the Spirits) on vuonna 1993 ensi-iltansa saanut Bille Augustin ohjaama ja käsikirjoittama draamaelokuva. Se perustuu Isabel Allendenin samannimiseen romaaniin (alk. La casa de los espíritus) vuodelta 1982. Elokuvan pääosissa ovat Meryl Streep, Glenn Close, Jeremy Irons, Winona Ryder, Antonio Banderas ja Vanessa Redgrave. Elokuva kertoo chileläissuvun tarinaa läpi 1900-luvun perheen tyttären (Ryder) näkemänä. Köyhästä miehestä (Irons) tulee suuren kartanon omistaja, joka avioituu selvänäkijän taipumuksia omaavan naisen (Streep) kanssa. Perheeseen kuuluvat myös miehen sisar (Close) ja avioton poika (Vincent Gallo). == Näyttelijät == ==Arvioita== Video- oppaassa vuodelta 1994 Bello Romano kehui elokuvan koskettavaa kerrontaa ja hyvää näyttelijäntyötä. Hän antoi elokuvalle kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == * * Luokka:Vuoden 1993 saksalaiset elokuvat Luokka:Vuoden 1993 tanskalaiset elokuvat Luokka:Portugalilaiset elokuvat Luokka:Saksalaiset romaaneihin perustuvat elokuvat Luokka:Saksalaiset draamaelokuvat Luokka:Bille Augustin ohjaamat elokuvat
Painajainen keskellä päivää

Painajainen keskellä päivää (Before and After) on vuonna 1996 ensi-iltansa saanut Barbet Schroedern ohjaama draamaelokuva. Se perustuu Rosellen Brownin romaaniin Before and After vuodelta 1992. Elokuvan pääosissa ovat Meryl Streep, Liam Neeson, Edward Furlong, Julia Weldon ja Alfred Molina. == Aiheesta muualla == * * Luokka:Barbet Schroederin ohjaamat elokuvat Luokka:Yhdysvaltalaiset draamaelokuvat Luokka:Vuoden 1996 yhdysvaltalaiset elokuvat
Marvinin tyttäret

Marvinin tyttäret (Marvin's Room) on vuonna 1996 ensi-iltansa saanut Jerry Zaksin ohjaama draamaelokuva. Se perustuu Scott McPhersonin näytelmään Marvin's Room vuodelta 1991. Elokuvan pääosissa ovat Meryl Streep, Leonardo DiCaprio, Diane Keaton ja Robert De Niro. == Näyttelijät == == Aiheesta muualla == * * Luokka:Vuoden 1996 yhdysvaltalaiset elokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset draamaelokuvat
Elonkorjuujuhla

Elonkorjuujuhla (Dancing at Lughnasa) on vuonna 1998 ensi-iltansa saanut Pat O'Connorin ohjaama draamaelokuva. Se perustuu Brian Frielin näytelmään Dancing at Lughnasa vuodelta 1990. Elokuvan pääosissa ovat Meryl Streep, Michael Gambon, Catherine McCormack ja Kathy Burke. == Näyttelijät == == Aiheesta muualla == * * Luokka:Irlantilaiset elokuvat Luokka:Brittiläiset draamaelokuvat Luokka:Yhdysvaltalaiset draamaelokuvat Luokka:Näytelmiin perustuvat elokuvat Luokka:Vuoden 1998 brittiläiset elokuvat Luokka:Vuoden 1998 yhdysvaltalaiset elokuvat
Kim Coates

Kim Coates (s. 21. helmikuuta 1958 Saskatoon, Saskatchewan, Kanada) on kanadalais-yhdysvaltalainen näyttelijä. Coates on näytellyt urallaan televisiosarjoissa ja yli viidessäkymmenessä elokuvassa, joihin kuuluvat muun muassa Waterworld (1995), Kimppakyyti (1996), Armoton maa (2003), The Island (2005) ja Silent Hill (2006). Luokka:Kanadalaiset näyttelijät Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Eric Allan Kramer

Eric Allan Kramer (s. 26. maaliskuuta 1962) on yhdysvaltalainen televisio- ja elokuvanäyttelijä. Hänet tunnetaan muun muassa Bob Duncanin roolistaan televisiosarjassa Onnea matkaan, Charlie!. Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt
Barry Newman

Barry Foster Newman (7. marraskuuta 1930 Boston, Massachusetts, Yhdysvallat – 11. toukokuuta 2023) oli yhdysvaltalainen elokuva- ja televisionäyttelijä. Newman tunnettiin muun muassa miespääosistaan vuoden 1971 elokuvassa Nasta laudassa ja vuoden 1972 elokuvassa Pelko on aseeni. == Lähteet == Luokka:Yhdysvaltalaiset näyttelijät Luokka:Vuonna 1930 syntyneet Luokka:Vuonna 2023 kuolleet
Kramer

Kramer on muun muassa seuraavien henkilöiden sukunimi: * Anders Kramer (1874–1952), suomalainen teollisuusjohtaja ja vuorineuvos * Andreas Kramer (s. 1997), ruotsalainen keskimatkojen juoksija * Billy J. Kramer, oik. William Howard Ashton (s. 1943), englantilainen laulaja * Christoph Kramer (s. 1991), saksalainen jalkapalloilija * Clare Kramer (s. 1974), yhdysvaltalainen näyttelijä * David Kramer (s. 1951), eteläafrikkalainen muusikko * David Kramer (s. 1969), marshallinsaarelainen poliitikko * David Kramer (s. 1972), yhdysvaltalainen jalkapallomaalivahti * Dean Kramer (s. 1952), yhdysvaltalainen pianisti * Eddie Kramer (s. 1942), yhdysvaltalainen musiikkituottaja ja ääniteknikko * Eric Allan Kramer (s. 1962), yhdysvaltalainen televisio- ja elokuvanäyttelijä * Frank Kramer, oik. Gianfranco Parolini (1925–2018), italialainen elokuvaohjaaja ja käsikirjoittaja * Gustav Kramer (1910–1959), saksalainen eläin- ja lintutieteilijä * Heinrich Kramer (1430–1505), saksalainen inkvisiittori, Noitavasara-teoksen kirjoittaja * Hilde Kramer (s. 1960), norjalainen professori ja kuvataiteilija * Hilton Kramer (1928–2012), yhdysvaltalainen taidekriitikko * Jack Kramer (1921–2009), yhdysvaltalainen tennispelaaja * Jerry Kramer (s. 1936), yhdysvaltalainen amerikkalaisen jalkapallon pelaaja * Jessy Kramer (s. 1990), alankomaalainen käsipalloilija * Joey Kramer (s. 1950), yhdysvaltalainen rumpali * Joseph Kramer (1906–1945), saksalainen Bergen-Belsenin keskitysleirin komendantti * Larry Kramer (1935–2020), yhdysvaltalainen näytelmä- ja romaanikirjailija ja ihmisoikeusaktivisti * Mandel Kramer (1916–1989), yhdysvaltalainen radio- ja televisionäyttelijä * Marita Kramer (s. 2001), itävaltalainen mäkihyppääjä * Samuel Noah Kramer (1897–1990), yhdysvaltalainen assyriologi * Stanley Kramer (1913–1981), yhdysvaltalainen elokuvaohjaaja ja -tuottaja * Sven Kramer (s. 1986), alankomaalainen pikaluistelija * Thorbjörn Kramer (1878–1951), suomalainen merikapteeni, yritysjohtaja ja merenkulkuneuvos * Wayne Kramer (1948–2024), yhdysvaltalainen kitaristi ja laulaja * Wolfgang Kramer (s. 1942), saksalainen insinööri, lauta- ja korttipelien suunnittelija. == Kuvitteellisia henkilöitä == * Cosmo Kramer, tv-sarjassa SeinfeldSeinfeld * Jonathan Kramer, Jigsaw, sarjamurhaaja elokuvasarjassa Saw * Ted Kramer ja Joanna Kramer, eroava aviopari Robert Bentonin elokuvassa Kramer vastaan Kramer == Katso myös == * Cramer * Kraemer *Kramer Guitars
Nuijaninja

Nuijaninja (engl. Beverly Hills Ninja) on yhdysvaltalainen vuonna 1997 julkaistu komediaelokuva, jonka on ohjannut Dennis Dugan. Pääosissa näyttelevät Chris Farley, Nicollette Sheridan ja Robin Shou. == Näyttelijät == Luokka:Yhdysvaltalaiset komediaelokuvat Luokka:Vuoden 1997 yhdysvaltalaiset elokuvat
Nathaniel Parker

Nathaniel Parker (s. 18. toukokuuta 1962 Lontoo, Englanti, Iso-Britannia) on englantilainen näyttelijä. Hän on näytellyt muun muassa elokuvissa Hamlet (1990), Nuijaninja (1997) ja Kummituskartano (2003). Parhaiten hänet tunnetaan nimiroolista poliisisarjassa Komisario Lynley. Luokka:Englantilaiset näyttelijät Luokka:Vuonna 1962 syntyneet Luokka:Elävät henkilöt
Boulognen taistelu

Boulognen taistelu oli toisessa maailmansodassa liittoutuneiden sekä Saksan Saksan 2. panssaridivisioonan joukkojen välinen taistelu Boulogne-sur-Merin kaupungin hallinnasta Pohjois-Ranskassa. Taistelu käytiin 22.–25. toukokuuta 1940 saman aikaisesti Calais’n piirityksen kanssa. Taistelu päättyi saksalaisten voittoon heidän vallattua kaupungin 25. toukokuuta 1940. ==Taustaa== 21\. toukokuuta 1940 kenraali Heinz Guderianin johtama Saksan XIX armeijakunta oli edennyt Englannin kanaalin rannikolle vallatessaan Abbevillen ja katkaisten brittiläiseltä siirtoarmeijalta yhteyden muihin joukkoihin Länsi-Ranskassa. Boulognea puolusti tuolloin arviolta 9 000 brittiläistä ja ranskalaista sotilasta. Kaupunkia tukemaan oli lähetetty brittiläinen 20. erillinen jalkaväkiprikaati, joka sisälsi irlantilaisia ja walesilaisia sotilaita. 22. toukokuuta kenraaliluutnantti Rudolf Veielin komentama Saksan 2. panssaridivisioona sai tehtäväksi vallata Boulognen. Saksan ilmavoimien pommittaessa kaupungin satamaa, iskussa Britannian kuninkaallisen laivaston hävittäjien HMS Keithin ja HMS Vimyn päälliköt kaatuivat. Lisäksi Ranskan laivaston hävittäjistä FS Frondeur vaurioitui pahoin ja FS Orage upposi. Seuraavana päivänä hävittäjät HMS Keith, HMS Vimy, HMS Whitshed, HMS Vimiera, HMS Wild Swan, HMS Windsor ja HMS Venomous evakuoivat kaupungista yhteensä 4365 sotilasta. HMS Wessex ei ehtinyt mukaan evakuointiin. Saksan ilmavoimien lentokoneet upottivat 24. toukokuuta hävittäjä FS Chacalin kaupungin satamaan ja vaurioittivat hävittäjä FS Fougueuxia. 25. toukokuuta saksalaiset mursivat kaupungin puolustuksen ja pakottivat ranskalaisjoukkojen komentajan Lanquetotin antautumaan. Eversti von Vaets vei Lanquetotin tapaamaan Guderiania, joka onnitteli tätä tavasta, jolla hän puolusti kaupungia. Arviolta 5000 sotilasta pääosin ranskalaisia joutuivat vangiksi. Taistelu yhdessä Calais’n menetyksen kanssa johtivat operaatio Dynamoon, jossa brittisotilaat evakuoitiin Dunkerquesta Englantiin. ==Aiheesta muualla== *http://www.historyofwar.org/articles/battles_boulogne_1940.html * Luokka:Taistelu Ranskasta Luokka:Pas-de-Calais Luokka:Yhdistyneen kuningaskunnan taistelut
Keith Cooke

Keith Hirabayashi Cooke (s. 17. syyskuuta 1959 Seattle, Washington, Yhdysvallat) on yhdysvaltalainen näyttelijä. Cooke tekee myös ajoittain sijaisnäyttelijän töitä. Luokka:Yhdysvaltalaiset näyttelijät Luokka:Vuonna 1959 syntyneet Luokka:Elävät henkilöt
Mikko Kujala

Mikko Kujala (s. 6. syyskuuta 1977 Tampere) on suomalainen jalkapallovalmentaja ja entinen jalkapalloilija. Hän työskentelee Seinäjoen Jalkapallokerhon fyysisen valmennuksen ja suorituskyvyn vastaavana johtajana. Kujala aloitti jalkapallon pelaamisen Ilveksen junioreissa ja pelasi korkeimmillaan Kakkosessa. Vuonna 2005 hän siirtyi Tampere Unitedin valmennukseen, jossa hän työskenteli vuoteen 2009 asti vastaten ensin fysiikkavalmentajan ja myöhemmin apuvalmentajan tehtävästä. TamU:ssa Kujala oli voittamassa Veikkausliigaa kahdesti ja Suomen Cupia kerran. Tämän jälkeen hän työskenteli liikunnan ja terveystiedon opettajana Akaan kaupungin palveluksessa Hirvialhon yläasteella ja Akaan lukiossa sekä personal trainerina. Vuonna 2013 Kujala aloitti Iranin maajoukkueen fysiikkavalmentajana. Hän oli joukkueen mukana MM-lopputurnauksessa 2014 ja hänen sopimuksensa kattoi myös vuoden 2018 MM-kilpailut. Hän oli Iranin maajoukkueen fysiikkavalmentajana myös vuoden 2022 MM-kilpailuissa. Koulutukseltaan Kujala on urheilutieteiden kandidaatti Liverpoolin yliopistosta (2003) ja urheilufysiologian maisteri Liverpool John Moores -yliopistosta (2004). Lisäksi hän on suorittanut Englannin jalkapalloliiton fysiikkavalmentajan tutkinnon (2008) ja Yhdysvaltain kuntovalmentajien tutkinnon (2010). Kujalan nuorempi veli Jussi (s. 1983) on ammattilaisjalkapalloilija. == Lähteet == Luokka:Suomalaiset jalkapallovalmentajat Luokka:Vuonna 1977 syntyneet Luokka:Elävät henkilöt
Jari Holttinen

Jari Veikko Juhani Holttinen (s. 29. huhtikuuta 1965 Somero) on suomalainen seiväshyppyvalmentaja ja entinen seiväshyppääjä. Hän edusti aktiiviurallaan Someron Voimaa, Hämeenlinnan Kisaa, Turun Tovereita ja Someron Esaa ja häntä valmensi Risto Ivanoff. Holttinen kuului Suomen joukkueeseen Glasgow'n EM- hallikilpailuissa 1990. Hän ei kuitenkaan osallistunut kilpailuun. Hän saavutti Kalevan kisoissa hopeaa 1991. Sisäratojen SM-kilpailuissa hän sai hopeaa 1990 sekä pronssia 1988, 1991 ja 1993. Hän edusti Suomea neljässä ulkorata- ja yhdessä hallimaaottelussa. Hän voitti maaottelun seiväshyppykilpailun Øyestadissa kesäkuussa 1988. Holttinen hyppäsi ennätyksensä 555 cm Tukholman hallikilpailussa helmikuussa 1990. Ulkoradoilla hän hyppäsi parhaimmillaan 550 cm Somerolla heinäkuussa 1991. == Lähteet == Luokka:Suomalaiset seiväshyppääjät Luokka:Vuonna 1965 syntyneet Luokka:Elävät henkilöt
Irakli Garibašvili

Irakli Garibašvili (; s. 28. kesäkuuta 1982) on georgialainen poliitikko ja liikemies. Hän on toiminut maan pääministerinä kahteen kertaan, 2013–2015 ja 2021–2024. Ensimmäisellä kaudellaan tunnettiin edellisen pääministerin, Bidzina Ivanišvilin suojattina. Hän nousi pääministeriksi, kun Ivanišvilin toinen suojatti Giorgi Margvelašvili valittiin presidentiksi. Garibašvili on työskennellyt Ivanišvilin liikeyrityksissä ja toiminut sisäministerinä Ivanišvilin hallituksessa. Garibašvilin toisen kauden aikana Venäjä hyökkäsi Ukrainaan ja Georgia haki virallisesti EU:n jäsenyyttä 3. maaliskuuta 2022. Maa sai EU:n ehdokasmaan aseman joulukuussa 2023. Opposition mielestä yllättävä menestys EU-tiellä ei kuitenkaan ollut Garibašvilin ansiota, sillä vastustajat syyttävät häntä ja hänen hallitustaan Venäjän hännystelystä. Garibašvilin puoliso on Nunu Tamazašvili. Parilla on kolme poikaa. == Kunnianosoitukset == * Ansioritarikunta (Ukraina, 2022) == Lähteet == == Aiheesta muualla == Luokka:Georgian pääministerit Luokka:Vuonna 1982 syntyneet Luokka:Elävät henkilöt
Bidzina Ivanišvili

Bidzina Ivanišvili (s. 18. helmikuuta 1956) on georgialainen poliitikko, liikemies ja oligarki. Hän toimi maansa pääministerinä 25. lokakuuta 2012 – 20. marraskuuta 2013. Ivanišvili perusti 2012 Georgialainen unelma -puolueen, joka syrjäytti Mikheil Saakašvilin Yhdistynyt kansallinen liike -puolueen maan johdosta. Ivanišvili nousi pääministeriksi parlamenttivaalien jälkeen vuonna 2012. Silloisen presidentin Mikheil Saakašvilin valtaoikeudet kapenivat. Kun Giorgi Margvelašvili valittiin presidentiksi marraskuussa 2013, Ivanišvili luopui pääministeriydestä suojattinsa Irakli Garibašvilin hyväksi. Hän on kiistänyt syytökset, joiden mukaan hän jatkaisi hallitsemista kulissien takana. Ivanišvili vetäytyi politiikasta 2013 ja uudelleen 2021. Ivanišviliä pidetään kuitenkin maan todellisena voimahahmona, koska kaikki Georgian ministerit (2022) ovat olleet hänen avustajiaan tai työskennelleet hänen Cartu Bank -pankissaan. Ivanišvili on selvästi Georgian rikkain henkilö. Vuonna 2024 Forbes-lehti arvioi hänen omaisuudekseen 4,9 miljardia Yhdysvaltojen dollaria, mikä tekee hänestä maailman 624. rikkaimman. Bloomberg sen sijaan arvioi vuonna 2024 Ivanišvilin omaisuuden suuruudeksi 6,5 miljardia dollaria, mikä vastaa neljännestä koko Georgian vuoden BKT:sta. Ivanišvili on luonut vaurautensa alkujaan Venäjällä Neuvostoliiton hajoamiseen liittyneiden yksityistämisjärjestelyjen aikana. Hän myi omaisuutensa Venäjällä ja luopui Venäjän kansalaisuudesta voidakseen osallistua politiikkaan Georgiassa. Silti häntä nimitellään Venäjän agentiksi. Hän sai Ranskan kansalaisuuden vuonna 2010. Vuoden 2012 vaalivoiton jälkeen presidentti Saakašvili myönsi hänelle Georgian kansalaisuuden. Hän muutti takaisin Georgiaan 2003 ja on sijoittanut kultaan ja taiteeseen. Ivanišvili on käyttänyt varojaan paljon hyväntekeväisyyteen. The Economist -lehden mukaan tämä auttoi hänen kansansuosiotaan, jonka avulla hän kykeni yhdistämään hajanaisen opposition ja syrjäyttämään voittamattomalta näyttäneen Mikheil Saakašvilin Yhdistynyt kansallinen liike -puolueen. Joulukuun 2024 lopulla Yhdysvaltain ulkoministeriö ilmoitti lisäävänsä Ivanišvilin pakotelistalleen, koska katsoi tämän syyllistyneen mm. demokraattisten instituutioiden rapistamiseen ja ihmisoikeusrikkomusten mahdollistamiseen Georgiassa. == Kunnianosoituksia == * Kunnialegioonan ritari (Ranska, 2020) == Lähteet == == Aiheesta muualla == Luokka:Georgian pääministerit Luokka:Vuonna 1956 syntyneet Luokka:Elävät henkilöt Luokka:Miljardöörit Luokka:Oligarkit Luokka:Ranskalaiset henkilöt
Vano Merabišvili

Vano Merabišvili (s. 15. huhtikuuta 1968) on georgialainen poliitikko ja liikemies. Hän toimi pitkään maansa sisäministerinä, ja puoli vuotta myös pääministerinä Mihail Saakašvilin valtakauden lopulla vuonna 2012. Hän on Yhdistynyt kansallinen liike (ENM) -puolueen pääsihteeri. Saakašvilin presidenttikauden jälkeen silloisen hallinnon johtoa on pidätetty epäiltynä muun muassa korruptiosta ja virka-aseman väärinkäytöstä. Merabišvili tuomittiin helmiskuussa 2014 vankeuteen kavalluksesta. Hänen kannattajansa pitävät tuomiota poliittisena ajojahtina. == Lähteet == Luokka:Georgian pääministerit Luokka:Vuonna 1968 syntyneet Luokka:Elävät henkilöt
Reaktiokoordinaatti

Reaktiokoordinaatti on geometrinen parametri esimerkiksi kemiallisen sidoksen sidospituus, sidoskulma tai joskus ei-geometrinen parametri sidoskertaluku, joka muuttuu kemiallisen reaktion edetessä. Reaktiokoordinaatin voidaan kuvata esittävän alkeisreaktion etenemistä, esimerkiksi kemiallisten reaktioiden energiadiagrammeissa reaktiokoordinaatti on x-akselina ja reagenssien potentiaalienergia on y-akselina. Siirtymätilateorian mukaisesti reaktiokoordinaatti, joka johtaa tasaisesti jokaisessa reaktiovaiheissa lähtöaineista tuotteisiin reaktioissa olevien siirtymätilojen ja välituotteiden kautta tuotteisiin pienimmän energian omaavan reaktioreitin kautta. Siirtymätila on reaktiokoordinaatin maksimikohta ja välituotteet ovat reaktiokoordinaatin paikallisia minimejä. Reaktioiden energiadiagrammien reaktiokoordinaatin määrittäminen perustuu usein suurelta osin kemialliseen intuitioon ja tietoon vastaavankaltaisista reaktioista. Reaktiokoordinaattien määrittämiseen laskennallisen kemian avulla on myös kehitetty menetelmiä. ==Lähteet== Luokka:Fysikaalinen kemia Luokka:Kemialliset reaktiot
Yhdistynyt kansallinen liike

Yhdistynyt kansallinen liike (ერთიანი ნაციონალური მოძრაობა, Ertiani Natsionaluri Modzraoba, ENM) on georgialainen puolue, jota johtaa on entinen presidentti Mikheil Saakašvili. Hänet valittiin uudelleen lokakuussa 2020. Samalla pääsihteeriksi valittiin entinen Nika Melia. Vuoden 2024 vaaleissa puoluetta johti Tina Bokutšava. Puolue sai 209 137 ääntä eli 10,12 % annetuista äänistä ja niillä 16 edustajaa 150-paikkaiseen parlamenttiin. ENM on Georgian parlamentissa toiseksi suurin ryhmittymä. Vuoden 2012 vaalit voitti kuuden puolueen koalitio Georgialainen unelma, joka sai 85 paikkaa ja 55% äänistä. Yhdistyneen kansalliseen liikkeen ääniosuus oli 40%. Edelliset parlamenttivaalit pidettiin toukokuussa 2008. Niissä Yhdistynyt kansallinen liike sai 59,18 prosenttia äänistä. Oppositio piti vuoden 2008 vaaleja väärennettyinä. == Lähteet == Luokka:Euroopan kansanpuolue Luokka:Georgian puolueet Luokka:Konservatiiviset puolueet
Fulltoftan kirkko

thumb|250px|Pyhä Magnhild ikkunan lasimaalauksessa. Fulltoftan kirkko () on kirkkorakennus Ruotsissa Hörbyn kunnassa. Kirkko on rakennettu luultavasti 1160–1170 ja se edustaa romaanista tyyliä. Kirkko on rakennettu harmaakivestä, paitsi kulmakivet ovat hakattua hiekkakiveä. Aluksi siinä ei ollut tornia, nykyinen torni on rakennettu vuonna 1809. Asehuone on myöhäiskeskiajalta ja siellä on kiinteät kivipenkit. Renessanssialttari on tehty Jakob Krembergin työpajassa Lundissa vuonna 1636 ja se on restauroitu 1969. Hiekkakivestä tehty kastemalja on peräisin kirkon alkuajalta. Kirkossa on yhdessä ikkunassa lasimaalaus, jonka on tehnyt Hugo Gelin vuonna 1936. Ikkunaan on kuvattu skånelainen pyhimys Fulltoftan pyhä Magnhild. Kattomaalaukset ovat 1400-luvulta ja ne kalkittiin piiloon uskonpuhdistuksen aikana. Vuonna 1910 maalaukset otettiin esiin uudestaan ja restauroinnissa vuonna 1953 ne saivat puhdistuksen jälkeen nykyiset värinsä. ==Lähteet== * Hörby församling: Fulltofta kyrka Viitattu 7.6.2014. ==Aiheesta muualla== Luokka:Hörbyn kunta Luokka:Skånen läänin kirkot Luokka:Ruotsin kivikirkot Luokka:Kirkot Lundin hiippakunnassa
Nyhavn

Nyhavn () on 1600-luvulta peräisin oleva satama-alue ja viihde-elämän keskus Kööpenhaminassa. Se ulottuu Kongens Nytorvilta satamarantaan, ja sen varrella on vanhoja värikkäitä taloja, baareja, kahviloita sekä ravintoloita. Talo numero 9 on vanhin: se valmistui vuonna 1681. Alue toimii nykyisin perinnesatamana, jossa on esillä historiallisia puulaivoja. Nyhavn rakennettiin kuningas Kristian V:n aikana. Rakennustyöt teetettiin suurelta osin ruotsalaisilla sotavangeilla. Alue oli pitkään pahamaineinen merimiesten ja prostituoitujen kohtaamispaikka, jossa olut virtasi. Lasten satusetä H. C. Andersen asui 18 vuotta Nyhavnin varrella talossa numero 67. == Nyhavn kultuurissa == Nyhavn on Kööpenhaminan yksi tunnetuimmista alueista. Nyhavnia esitellään Kööpenhaminasta kertoivssa esitteissä, lehtikirjoituksissa ja matkaoppaissa. Nyhavn on ollut historiallisesti tyypillinen satama-alue, jossa on sijainnut kapakoita ja prostituoituja. Nykyisin Nyhavnissa järjestetään joulumarkkinat talvisin. Nyhavnista lähtee myös kanavaristeilyitä. ==Lähteet== == Aiheesta muualla == Luokka:Kööpenhaminan kadut Luokka:Kööpenhaminan kaupunginosat
Issey Miyake

Issey Miyake (, 22. huhtikuuta 1938 Hiroshima – 5. elokuuta 2022 Tokio, JapaniYLE: Huippusuunnittelija Issey Miyake on kuollut – muotineroksi kutsuttu japanilainen teki kokoelman myös Iittalalle) oli japanilainen muotisuunnittelija. Hänet tunnetaan teknologia-aiheisista vaatemallistoistaan, parfyymeistään ja kelloistaan. Miyake opiskeli graafiseksi suunnittelijaksi Tokiossa 1960-luvulla ja työskenteli sen jälkeen New Yorkissa ja Pariisissa. Hän alkoi suuntautua vaatesuunnitteluun ja perusti oman muotitalon vuonna 1970. Ensimmäinen Miyake-tuoksu lanseerattiin vuonna 1992. Miyake ystävystyi Steve Jobsin kanssa ja valmisti tälle mustia poolopaitoja, joista tuli Jobsin tavaramerkki. Vuonna 2005 Issey Miyakelle myönnettiin Praemium Imperiale -taidepalkinto kuvanveistosta. Hän on saanut myös ”Japanin Nobeliksi” kutsutun Kioto-palkinnon ja italialaisen Compasso d'Oro -palkinnon. Suomalainen muotoilija Harri Koskinen on suunnitellut Issey Miyakelle muun muassa Vakio- rannekelloja ja parfyymipakkauksia. ==Lähteet== ==Aiheesta muualla== * Issey Miyake Inc. (virallinen sivusto) Luokka:Japanilaiset muotisuunnittelijat Luokka:Vuonna 1938 syntyneet Luokka:Vuonna 2022 kuolleet Luokka:Muotitalot Luokka:Vaatemerkit
Georgialainen unelma

Georgialainen unelma () on georgialainen koalitiopuolue, joka syntyi kuuden puolueen yhteenliittymänä. Puoluetta johti aluksi miljardööri Bidzina Ivanišvili mutta marraskuussa 2013 hän luovutti asemansa Irakli Garibašvilille. Koalition jäsenpuolueet ovat * Georgialainen unelma - demokraattinen Georgia (Ivanišvilin alkuperäinen oma puolue) *Republikaaninen puolue (perinteinen liberaalipuolue) *Vapaat demokraatit (länsimielinen puolue, johtajana Irakli Alasania) * Kansallisfoorumi (alueellinen populistipuolue) * Konservatiivipuolue (johtajana kansallismielinen Zviad Dzidziguri) * Teollisuus pelastaa Georgian (yrittäjiä tukeva puolue) Georgialainen unelma on Georgian parlamentissa vuoden 2012 vaalien jälkeen suurin ryhmittymä, jolla on 85 paikkaa 150:sta. Se sai 55% äänistä, kun toisen valtapuolueen Yhdistyneen kansallisen liikkeen (ENM) ääniosuus oli 40%. Vaikka Georgialainen unelma on perustettu vastustamaan Mikheil Saakašvilin ENM- puoluetta, niillä on varsin samankaltaiset poliittiset arvot. Molemmat ovat selvästi länsimielisiä. Georgialainen unelma tuki Salome Zurabišviliä vuoden 2018 presidentinvaaleissa, mutta Zurabišvili ei ollut virallisesti puolueen ehdokas. Hän voitti vaalit. Puolue on sementoinut valtaansa nimittämällä 2019-2021 kaksikymmentä korkeimman oikeuden tuomaria elinikäisiin virkoihin. EU ei kutsunut Georgiaa jäsenekseen kesäkuussa 2022, vaikka Ukrainalle ja Moldovalle kutsu esitettiin. Puolueen johtama hallitus ei ole tehnyt EU:n vaatimia uudistuksia, joihin kuuluu oligarkkien poistaminen vallasta. Sittemmin puolue on syyttänyt EU:ta ja USA:ta pyrkimyksestä ajaa Georgia sotaan Venäjää vastaan. == Lähteet == Luokka:Georgian puolueet
Soon-Tek Oh

Soon-Tek Oh (29. kesäkuuta 1933 Mokpo, Korea – 4. huhtikuuta 2018 Los Angeles) oli korealais-yhdysvaltalainen näyttelijä. Hänet tunnetaan parhaiten Fa Zhouin roolistaan elokuvissa Mulan ja Mulan 2. Hän sai myös roolin James Bond -elokuvasta 007 ja kultainen ase, jossa hän esitti Luutnantti Hip -nimistä hahmoa. == Lähteet == Luokka:Yhdysvaltalaiset näyttelijät Luokka:Vuonna 1933 syntyneet Luokka:Vuonna 2018 kuolleet
Henri Brocard

Pierre René Jean Baptiste Henri Brocard (12. toukokuuta 1845 Vignot, Ranska – 16. tammikuuta 1922 Bar-le-Duc, Ranska) oli ranskalainen matemaatikko. Hänet tunnetaan pääasiassa työstään kolmion geometrian parissa, mutta hän oli myös Ranskan armeijan upseeri ja meteorologi. Hänen tunnetuimmat saavutuksensa ovat Brocardin pisteiden, Brocardin kolmion ja Brocardin ympyrän keksiminen. ==Lähteet== Luokka:Ranskalaiset matemaatikot Luokka:Ranskalaiset meteorologit Luokka:Vuonna 1845 syntyneet Luokka:Vuonna 1922 kuolleet
Mitä on taide?

Mitä on taide? (Tšto takoje iskusstvo?) on Leo Tolstoin vuonna 1897 ilmestynyt kirja. Teoksen on suomentanut Martti Anhava ja käännöksen julkaissut Kustannus Oy Taide vuonna 2000. == Aiheesta muualla == * Pirkko-Liisa Rauhala: Nihilistin manauksia. Kiiltomato.net 27.12.2000. * Timo Leinonen: Tuleeko taiteen parantaa maailmaa? Paatos 3/2011. * Heikki Hakala: Mitä on taide? Etelä-Suomen sanomat 18.9.2010. Luokka:Kirjat taiteesta Luokka:Venäläiset tietokirjat Luokka:Vuoden 1897 kirjat
Sympatikotonia

Sympatikotonialla tarkoitetaan sympaattisen hermoston ylivilkasta ja epävakaata toimintatilaa. == Lähteet == Luokka:Neurologiset sairaudet
Turbo (täsmennyssivu)

Turbo voi tarkoittaa seuraavia asioita: * Turboahdin, polttomoottorin tehoa lisäävä ahdin * Turbo, kunta Kolumbiassa * Turbo, merikotiloiden suku * Turbo, animaatioelokuva vuodelta 2013 * Turbo, Judas Priestin albumi vuodelta 1986 ** Turbo Lover, Judas Priestin single == Ohjelmointi == * Turbo Basic, BASIC- kääntäjä * Turbo C, Borlandin kehitysympäristö * Turbo Pascal, Pascal-kielen ohjelmankehitysympäristö 1980-luvulla == Pelit == * Turbo Bit, Tiny Gamesin videopeli * Turbo Dismount, Secret Exit Ltd:n simulaatiopeli * Turbo Outrun, Segan videopeli * Turbo, Segan videopeli * Turbo Sliders, Antti Manniston kehittämä ajopeli == Kuvitteellisia henkilöitä == * Turbo (engl. Throttle), sankarihahmo Prätkähiiret-sarjassa * Turbo-Ankka, Maukka Munankuori, Aku Ankka -sarjakuvien hahmo
Rush team

Rush team on Roka-yhtiön vuonna 2012 kehittämä sotapeli. Peliä pelataan ilmaiseksi verkossa selaimen kautta. Pelaajan roolina on toimia jalkaväen sotilaana, joka voi pelata toisia pelaajia vastaan joko joukkueena (Team Deathmatch -moodi) tai yksin (Free For All -moodi). Pelaaminen tapahtuu käyttäjien luomissa pelihuoneissa (), joihin pelaajat voivat asettaa rajoituksia esim. aseille tai lisätä useita erilaisia pelikenttiä. Lisäksi pelaaja voi valita mahdollisuuden pelata vain ystävien kanssa yksityisissä pelihuoneissa. Vuoden 2015 syys-lokakuussa peli saa jatko-osan Rush Team 2, joka korvaa ensimmäisen pelin verkossa. == Aiheesta muualla == *Pelin kotisivut ==Lähteet== Luokka:Selainpelit Luokka:Vuoden 2012 videopelit Luokka:Sotapelit
Oravaisten ruukki

Oravaisten ruukki sijaitsi Vöyrissä Kimojoen varrella noin kahden kilometrin päässä Pohjanlahden rannasta. Ruukin masuuni oli toiminnassa vuosina 1703–1866.Museovirasto kulttuuriympäristön rekisteriportaali : Vöyri, Oravaisten ruukki Oravaisten masuuni rakennettiin sen jälkeen kun sen emäruukkina toiminut Kimon ruukki sai perustamisprivilegion 1703. Masuunin käyttämä rautamalmi tuli meritse Utöstä, Pohjanmeren eteläsaaristosta ja Ruotsista Herrängin kaivokselta Roslagenissa. Valmistunut takkirauta kuljetettiin sitten Kimojokea ylös Kimon ruukille jossa se taottiin kankiraudaksi. Oravaisten masuuni ja Fiskarsin masuuni olivat 1700-luvun lopulla Suomen suurimmat takkiraudan tuottajat. Vuonna 1818 Oravaisten ruukin omistajaksi tuli kapteeni Lars Magnus Björkman joka teki ruukissa merkittäviä uudistuksia. Rautamalmi tuli 1800-luvulla ruukille Suomesta Sillbölen ja Jussarön kaivoksista. Lisäksi käytettiin järvimalmia ja suomalmia. Masuuni ja valimo toimivat vuoteen 1866 saakka. Masuuni purettiin vuosien 1900-1915 vaiheilla. Ruukkialueelle perustettiin 1885 Evert Holmbergin villakutomo ja -värjäämö nimellä Masugns Yllevefveri och Färgeri. Tämä yritys teki konkurssin jo 1893 mutta Holmberg jatkoi toimintaa uuden yhtiön Oravais-Fabrik Ab nimissä. Tehdas valmisti sarka- ja pukukankaita, saaleja ja huopia sekä karstalankoja. Vuonna 1918 villatehdas ja sen yhteydessä toiminut maatila työllistivät yhdessä noin 300 ihmistä.Oravais-Fabrik Ab, teoksessa Yhtiön nimeksi tuli vuonna 1935 Oravaisten Verkatehdas Oy (Oravais Klädesfabrik Ab). Päätuotteina olivat 1950-luvulla huopa-, sarka- ja diagonaalikankaat, 1960-luvun puolivälissä naistenvaatteissa suosioon nousseet keinokuituiset jersey- ja crimplenekankaat. Vielä vuonna 1975 Oravaisten tehtaalla oli 430 työntekijää mutta tekstiiliteollisuus päättyi Oravaisissa vuoteen 1988 mennessä. Kimon ruukki ja Oravaisten tehdasyhdyskunta, Museovirasto 2009. Viitattu 4.2.2017. Oravaisten tehtaan tiloja käyttää nykyisin KWH-yhtymään kuuluva hiomatuotevalmistaja Mirka joka on toiminut alueella vuodesta 1977 alkaen. Tehtaan vanhalla asuntoalueella toimii vuonna 1992 avattu työväenasuntomuseo Virgo.Uppslagsverket Finland : Oravais fabrik. Viitattu 4.2.2017. Ruukkialueen nykyinen rakennuskanta on peräisin tekstiilitehtaan kukoistusajalta 1920- ja 1930-luvuilta. Alueella on myös vuonna 1922 rakennettu höyryvoimalaitos. Nämä punatiiliset tehdasrakennukset on rakennettu ruukin masuunin ja konepajan paikalle. Tehdasrakennuksen länsipuolella sijaitsi 1970-luvulle saakka raudanvalmistuksessa syntynyt masuunikuonakasa. == Katso myös == * Kimon ruukki * Oravaisten tehdas == Lähteet == Luokka:Suomen ruukit Luokka:Oravaisten rakennukset ja rakennelmat
Assaminnakkeli

Assaminnakkeli (Sitta nagaensis) on nakkelien heimoon kuuluva varpuslintu. ==Levinneisyys== Assaminnakkelia tavataan Kiinassa, Intiassa, Laosissa, Myanmarissa, Thaimaassa ja Vietnamissa. Lajin on raportoitu olevan suurimmaksi osaksi melko yleinen. Se on luokiteltu elinvoimaiseksi. ==Lähteet== Luokka:Nakkelit
Kashmirinnakkeli

Kashmirinnakkeli (Sitta cashmirensis) on nakkelien heimoon kuuluva varpuslintu. ==Levinneisyys== Kashmirinnakkelia tavataan Afganistanissa, Intiassa, Nepalissa ja Pakistanissa. Lajin on raportoitu olevan yleinen itäisessä Afganistanissa, Pakistanissa ja Luoteis-Intiassa sekä melko yleinen Nepalissa. Se on luokiteltu elinvoimaiseksi. ==Lähteet== Luokka:Nakkelit
Aasiannakkeli

Aasiannakkeli (Sitta castanea) on nakkelien heimoon kuuluva varpuslintu. ==Levinneisyys== Aasiannakkelia tavataan laajalla alueella Intian niemimaalla ja Kaakkois-Aasian pohjoisosissa. Se on luokiteltu elinvoimaiseksi. ==Lähteet== Luokka:Nakkelit
Get Lucky

Get Lucky voi tarkoittaa seuraavia asioita: == Albumit == * Get Lucky, Johnny Coppinin albumi vuodelta 1982 * Get Lucky, The Lascivious Biddiesin albumi vuodelta 2004 * Get Lucky, Little River Bandin albumi vuodelta 1990 * Get Lucky, Loverboyn albumi vuodelta 1981 * Get Lucky, Mark Knopflerin albumi vuodelta 2009 * Get Lucky: Lucky Ali Greatest Hits, Lucky Alin albumi vuodelta 2009 == Kappaleet == * ”Get Lucky”, Daft Punkin kappale vuodelta 2013 * ”Get Lucky”, Jermaine Stewartin kappale vuodelta 1988
Himalajannakkeli

Himalajannakkeli (Sitta himalayensis) on nakkelien heimoon kuuluva varpuslintu. ==Levinneisyys== Himalajannakkelia tavataan Bhutanissa, Kiinassa, Intiassa, Laosissa, Myanmarissa, Nepalissa ja Vietnamissa. Lajia on kuvattu yleiseksi Himalajan alueella ja melko yleisestä harvinaiseksi muualla. Se on luokiteltu elinvoimaiseksi. ==Lähteet== Luokka:Nakkelit
Burmannakkeli

Burmannakkeli (Sitta victoriae) on nakkelien heimoon kuuluva varpuslintu. Burmannakkelin pää, selkä ja siivet ovat siniharmaat. Naama on valkoinen, silmäkulmajuova mustat ja korvantaustat punaruskeat. Myös kyljet ovat punaruskeat. Rinta ja vatsa ovat valkoiset. ==Levinneisyys== Burmannakkelia tavataan Myanmarissa. Lajia esiintyy vain pienellä alueella, ja se on vähenemässä elinympäristöjensä tammimetsien tuhoutumisen takia. Se on luokiteltu erittäin uhanalaiseksi. Se liikkuu usein sekaparvissa. ==Lähteet== Luokka:Nakkelit Luokka:Uhanalaiset linnut
Petri Mäntylä

Petri Mäntylä (s. 12. huhtikuuta 1974http://kaunas2012.fiba.com/pages/eng/fe/12/fu17wc/men/event- guide/p/eid/6228/lid//peid/3775/rid//sid/6228/referee.html ) on suomalainen koripalloerotuomari. Vuodesta 1999 lähtien kansainvälisiä otteluita tuominnut Mäntylä on valittu Korisliigan vuoden erotuomariksi neljästi peräkkäin vuosina 2013–2016. Hän on tuominnut myös muun muassa vuosien 2011 ja 2013 EM- kilpailuissa.http://www.basket.fi/uutiset/kaikki_uutiset/?x122462=16561732http://www.basket.fi/uutiset/?x22026=23660572http://www.basket.fi/uutiset/kaikki_uutiset/?x122462=31865886 == Lähteet == Luokka:Suomalaiset koripallotuomarit Luokka:Vuonna 1974 syntyneet Luokka:Elävät henkilöt
Kauneuden sukupuoli

Kauneuden sukupuoli on vuonna 2002 ilmestynyt kokoomateos feministisestä estetiikasta. Teoksen ovat toimittaneet Pauline von Bonsdorff ja Anita Seppä ja julkaissut Gaudeamus. == Aiheesta muualla == * Jukka Mikkonen: Pienet, sievät lapsinaiset. Kiiltomato.net 14.10.2003. * Putte Wilhemsson: Kun aika pysähtyi. Helsingin sanomat. Luokka:Kirjat feminismistä Luokka:Kirjat estetiikasta Luokka:Suomalaiset tietokirjat Luokka:Vuoden 2002 kirjat
Kukonharjun kanava

Kukonharjun kanava on kanava Puumalan ja Ruokolahden rajalla. Sen pituus on 800 metriä ja syväys 1 metri. Se on yksi 1700-luvun lopussa rakennetuista Suvorovin sotakanavista. Kukonharjun kanavalle johtaa Kanavatie Puumalasta Kukonharjun kylältä. ==Aiheesta muualla== * Suomen kanavat Luokka:Suvorovin sotakanavat Luokka:Puumalan rakennukset ja rakennelmat Luokka:Ruokolahden rakennukset ja rakennelmat Luokka:Puumalan liikenne Luokka:Ruokolahden liikenne Luokka:Pihlajavesi (Saimaa)
Johannes Sarekoski

Johannes Sarekoski (s. 30. huhtikuuta 1975http://www.fiba.com/pages/eng/fc/FIBA/fibaOffi/p/personnumber/16527/persontype/R/profi.html ) on suomalainen koripalloerotuomari. Hän toimi SM-sarjaerotuomarina vuodesta 1999 vuoteen 2022. Sarekoski on tuominnut 765 Korisliiga-ottelua ja yli 300 kansainvälistä ottelua. Hänet valittiin Korisliigan vuoden erotuomariksi neljä kertaa, vuosina 2009 ja 2010 sekä vuosina 2018 ja 2019.http://www.basket.fi/asiakaspalvelu/koriksen_abc/historia/miesten_pelikausien_parhaat/ Sarekoski on toiminut Suomen Koripalloerotuomareiden Liiton puheenjohtajana ja pääsarjaerotuomareiden pääkouluttajana. Hän toimii kaudella 2022–2023 Suomen Koripalloliiton huippuerotuomarivalmentajana. == Lähteet == Luokka:Suomalaiset koripallotuomarit Luokka:Vuonna 1975 syntyneet Luokka:Elävät henkilöt
Pekka Niemi

Pekka Niemi -nimisiä suomalaisia henkilöitä ovat: * Pekka Niemi (1909–1993), maastohiihtäjä ja olympiamitalisti * Pekka Niemi (s. 1948), psykologian professori * Pekka Niemi (s. 1952), painonnostaja ja olympiamitalisti * Pekka Niemi (s. 1981), koripalloerotuomari * Pekka Niemi (s. 1990), pyöräsuunnistaja * Pekka Niemi (1938–1997), yrittäjä ja yritysjohtaja, teollisuusneuvos * Pekka Niemi, muusikko
Pasi Kaukoranta

Pasi Kaukoranta (s. 7. toukokuuta 1967 Helsinki) on suomalainen jääkiekkovalmentaja ja -analyytikko, joka edusti viimeksi jääkiekkoseura Porin Ässiä päävalmentajana kaudella 2018–2019, jolloin hän korvasi marraskuussa erotetun valmentaja Mikael Kotkaniemen. Tätä ennen hän toimi pesäpalloseura Kankaanpään Mailan urheilujohtajana ja superpesisjoukkueen henkisenä valmentajana. ==Ura== Kaukoranta syntyi Helsingissä, mutta kasvoi Porissa. Hän pelasi jääkiekkoa Porin Ässissä, jossa Kaukoranta voitti C-nuorten SM-pronssia vuonna 1983. Hän ei kuitenkaan pelannut enää aikuisena. Kaukoranta lähti junioriuransa jälkeen opiskelemaan Turkuun, jossa hän aloitti valmentajauransa Turun Palloseuran juniorijoukkueissa. Kaukoranta aloitti siellä TPS:n C-nuorten valmentajana kaudella 1993–1994. Hän voitti C-nuorten SM-hopeaa vuosina 1996 ja 1997. Kaudella 1997–1998 Kaukorannasta tuli JYPin B-nuorten päävalmentaja. Hän luotsasi joukkueen kauden päätteeksi suomenmestaruuteen. Kaudella 1998–1999 Kaukoranta valmensi Jämsän Kiekko-Susien miesten joukkuetta II-divisioonassa. Kaudella 1999–2000 hän toimi Helsingin IFK:n A-nuorten päävalmentajana ja voitti kauden päätteeksi SM-pronssia. Vuonna 2001 Kaukoranta suoritti ammattivalmentajatutkinnon kurssinsa priimuksena. Hän teki tämän jälkeen tutkimus- ja analysointityötä sekä toimi Urheilukanavan Mestis- otteluiden kommentaattorina. Kaudeksi 2004–2005 Kaukoranta siirtyi Porin Ässien SM-liigajoukkueen apuvalmentajaksi Mika Toivolan johtamaan valmennustiimiin, jossa hän toimi lähinnä katsomo- ja videovalmentajan roolissa. Kauden 2005–2006 päätteeksi Kaukoranta voitti SM-hopeaa. Hän toimi Ässien apuvalmentajana myös yhdeksänä seuraavana kautena Juha Pajuojan, Jari Härkälän, Alpo Suhosen, Pekka Rautakallion ja Karri Kiven aisaparina. Joukkue selvisi hopeakevään jälkeen pudotuspeleihin kuitenkin seuraavan kerran vasta viisi vuotta myöhemmin keväällä 2011. Kauden 2012–2013 päätteeksi Kaukoranta voitti suomenmestaruuden.EliteProspects Finaalivastustaja Tapparan päävalmentaja Jukka Rautakorpi ei kuitenkaan suostunut Ässien mestaruuden ratkettua kättelemään Kaukorantaa. Tapaus juonsi juurensa Jatkoaika.comin haastattelusta, jossa Kaukoranta totesi: Kaukoranta siirtyi kaudeksi 2013–2014 Ässien A-nuorten päävalmentajaksi. Hän johdatti joukkueen kauden päätteeksi SM-pronssiin. Huhtikuussa 2014 Suomen jääkiekkovalmentajat ry palkitsi Kaukorannan hänen lajin eteen tekemästään työstä. Kaudeksi 2014–2015 Kaukoranta palasi vuoden mittaisella sopimuksella Ässien SM-liigajoukkueen valmennukseen Pekka Rautakallion apuvalmentajaksi. Kaukoranta toimi kaudesta 2016 lähtien pesäpalloseura Kankaanpään Mailan superpesisjoukkueen henkisenä valmentajana ja aloitti seuran urheilujohtajana kauden 2017 päätteeksi. ==Muuta== Kaukoranta on aiemmin toiminut myös opettajana Kaipolan, Vähärauman kouluissa, Harjavallan yläasteella liikunnanopettajana ja Ruskilan koululla opetti myös ennen. Nykyään Kaukoranta toimii Viikkalan koulun 3-4lk opettajana. ==Lähteet== *Eliteprospects.com - Pasi Kaukoranta ===Viitteet=== Luokka:Suomalaiset jääkiekkovalmentajat Luokka:Suomalaiset opettajat Luokka:Vuonna 1967 syntyneet Luokka:Elävät henkilöt
Unbiheksium

Unbiheksium () on IUPACin antama väliaikainen nimi löytymättömälle alkuaineelle, jonka symboli on Ubh ja järjestysluku 126. Alkuaineen ennakoidaan olevan stabiilisuuden saaren keskellä, mikä takia sen puoliintumisaika voi olla verrattain pitkä transuraaniksi. Useimmat transuraanien puoliintumisajat ovat vaihteluvälillä kymmenistä miljoonista vuosista sekunnin murto-osiin, joten tämän takia se on kerännyt huomiota tutkijoilta, jotka yrittävät syntetisoida sitä. Alkuaineen isotooppeja, joissa on 184 ja 196 neutronia, pidetään alkuaineen mahdollisesti vakaampina isotooppeina (310Ubh ja 322Ubh). == Historia == === Synteesi === Ensimmäinen yrityksen syntetisoida alkuainetta tekivät René Bimbot ja John M. Alexander 1971 Cernissä lämminfuusioreaktiota hyödyntäen. Koe epäonnistui. === Mahdollinen luonnollinen esiintyminen === Vuonna 1976 julkaistiin tutkimus, jossa ryhmä amerikkalaisia tutkijoita useista yliopistoista esitti, että primordiaaliset superraskaat alkuaineet, kuten livermorium, unbiquadium, unbiheksium ja unbiseptium, joiden puoliintumisajat ylittävät 500 miljoonaa vuotta, voisivat olla selittämättömien mineraalien säteilyvaurioiden kuten radiohalojen aiheuttaja. Toiset väittivät, ettei näitä alkuaineita ollut havaittu, ja kyseenalaistivat primordiaalisten superraskaiden alkuaineiden ennustetut ominaisuudet. Primordiaalisten superraskaiden alkuaineiden mahdollinen esiintymineen maassa nykyään on epävarmaa. Vaikka niiden todistettaisiinkin aiheuttaneen säteilyvaurioita kauan sitten, ne ovat saattaneet hajota kokonaan. == Katso myös == * Alkuaineiden IUPAC- nimeämiskäytäntö * Stabiilisuuden saari == Lähteet == Luokka:Alkuaineet Luokka:Jaksollinen järjestelmä Luokka:Ydinfysiikka
Alan Titchmarsh

Alan Titchmarsh (s. 2. toukokuuta 1949) on englantilainen puutarhuri, televisioesiintyjä ja kirjailija. Titchmarsh kiinnostui puutarhanhoidosta kymmenvuotiaana, lopetti koulut viisitoistavuotiaana ja meni puutarhalle töihin. Kahdeksan vuotta myöhemmin hän lähti opiskelemaan puutarha-alaa. Valmistuttuaan hän työskenteli Kew Gardensissa. Vuonna 1974 hän ryhtyi puutarha-asioihin erikoistuneeksi toimittajaksi. Hän siirtyi painetusta mediasta radioon ja alkoi toimittaa BBC2:n puutarha-ohjelmaa vuonna 1988. Titchmarsh veti ohjelmaa Puutarhurin maailma (Gardener’s World) seitsemän vuoden ajan alkaen 1996. Vuonna 1997 hän aloitti ohjelmassa Ground Force yhdessä Charlie Dimmockin ja Tommy Walshin kanssa. Ohjelma sai parhaimmillaan 12 miljoonaa katsojaa. Titchmarsh on kirjoittanut nelisenkymmentä puutarhakirjaa ja joukon romaaneja. == Suomessa esitettyjä sarjoja == * Puutarhurin ABC (How to Be a Gardener) * Rakkaudesta puutarhaan (Love your garden) * Kartanopuutarhojen aatelia (Alan’s Garden Secrets) == Lähteet == Luokka:Englantilaiset toimittajat Luokka:Englantilaiset kirjailijat Luokka:Vuonna 1949 syntyneet Luokka:Elävät henkilöt
Torsö

Torsö voi viitata seuraaviin asioihin: * Torsö, saari Suomessa Raaseporissa entisen Tammisaaren kaupungin alueella * Torsö, saari Vänern-järvessä Ruotsissa ** Torsön kirkko, kirkko Torsön saarella Ruotsissa ** Torsön piiri, piiri Mariestadin kunnassa Ruotsissa * Torsö, saari Sölvesborgin kunnassa Ruotsissa
Stéfanos Kapíno

Stéfanos Kapíno (, s. 18. maaliskuuta 1994 Pireus) on kreikkalainen jalkapallomaalivahti, joka edustaa Saksan Bundesliigassa pelaavaa Werder Bremeniä. Aiemmin hän on edustanut kotimaassaan Panathinaikosta ja Olympiakosta, Saksassa Mainz 05:tä sekä Englannissa Nottigham Forestia. Kapíno teki debyyttinsä Kreikan A-maajoukkueessa 17-vuotiaana marraskuussa 2011, jolloin hänestä tuli maan kaikkien aikojen nuorin A-maajoukkuepelaaja. Hänet valittiin Kreikan joukkueeseen vuoden 2014 maailmanmestaruuskilpailuihin. == Lähteet == Luokka:Elävät henkilöt Luokka:Kreikkalaiset jalkapallomaalivahdit Luokka:Vuonna 1994 syntyneet
Morgan Schneiderlin

Morgan Schneiderlin (s. 8. marraskuuta 1989 Obernai) on ranskalainen jalkapalloilija, pelipaikaltaan keskikenttäpelaaja. Hän edustaa Ranskan Ligue 1:ssa pelaavaa OGC Nicea. Ranskalainen on edustanut kotimaassaan vain kasvattajaseuraansa RC Strasbourgia. Schneiderlin siirtyi 18-vuotiaana englantilaisseura Southamptonin riveihin ja teki liigadebyyttinsä syksyllä 2008. Seitsemän Southamptonin paidassa pelatun kauden jälkeen Schneiderlin siirtyi kesällä 2015 Manchester Unitedin vahvuuteen, kun United julkisti ranskalaisen tehneen manchesterilaisten kanssa 4-vuotisen sopimuksen. Siirtosummaksi englantilainen BBC raportoi noin 25 miljoonaa puntaa. Hän voitti FA Cupin ja FA Community Shieldin 2016. Tammikuussa 2017 Schneiderlin siirtyi Manchester Unitedista Evertoniin 20 miljoonan punnan siirtosummalla. Kesäkuussa 2020 hän siirtyi OGC Niceen. Schneiderlin valittiin Ranskan joukkueeseen vuoden 2014 jalkapallon maailmanmestaruuskilpailuihin Franck Ribéryn loukkaannuttua, vaikkei hän ollut ennen valintaa pelannut yhtään A-maaottelua Ranskan paidassa. Hän teki debyyttinsä Les Bleusin paidassa kesäkuussa 2014 Irlantia vastaan. Hän pelasi MM-kilpailuissa 2014 ottelun Ecuadoria vastaan. Hän kuului Ranskan hopeajoukkueeseen EM-kilpailuissa 2016, muttei päässyt pelaamaan. ==Lähteet== Luokka:Ranskalaiset jalkapalloilijat Luokka:Vuonna 1989 syntyneet Luokka:Elävät henkilöt